cyanic-selkie/wikianc huggingface dataset:
Forsvarets medalje for falne i strid
Utførelse
Medaljen er, med unntak av fargen i emaljen i korset og på kantstripene i medaljebåndet, identisk med Forsvarets medalje for sårede i strid der purpur benyttes i stedet for svart.
Sammen med medaljen følger et diplom undertegnet av Forsvarssjefen. Diplomet er påført begrunnelse for tildeling.
Daniele Di Spigno
Daniele Di Spigno (født 9. september 1974) er en italiensk skytter som konkurrerer i trap. Han representerte landet sitt under Sommer-OL 2012 i London, der hans beste resultat var nummer 18 i dobbel-trap.
Bramsöfjärden
Bramsöfjärden er en innsjø i Gävle kommune i Gävleborgs län og Tierp kommune i Uppsala län i Sverige.
Innsjøen har utløp i øst gjennom flere elveløp på begge sider av Jörsön ved Söderfors. Mot vest er innsjøen avgrenset mot Hedesundafjärden, som ligger på samme nivå, ved den lange smale øya som heter Ön. Arealet er 60 kvadratkilometer og vannflaten ligger 51,8 meter over havet.
Det er mange øyer i innsjøen. De største er Tjursön, Skenön, Yttnön og Bramsön, foruten Jörsön og Kvarnön ved utløpet.
Myeon
Myeon (hangul:, hanja: , RR: Myeon, MR: Myŏn) viser til et administrativt forvaltningsnivå i Sør-Korea og Nord-Korea.
«Gun» og «Si» med færre enn 500.000 innbyggere inndeles i bypregede «Eup» (småby) og mer landlige «Myeon» (distrikt).
Hovedbyen eller byene i et «Gun» er «Eup» som inndeles i «Ri». For å etablere en «Eup» trengs det minst 20 000 innbyggere, færre innbyggere gir status som «Myeon». «Myeon» blir igjen inndelt i «Ri», som har en minimumsbefolkning på 6 000.
Den kalde vinternatt
«Den kalde vinternatt» er en trist sjømannsvise, som omhandler en gutt som mister livet ombord under første tur på sjøen. Visa kom i skillingstrykk på slutten av 1800-tallet.
Teksten
sto sjømannen på kaien der hans skip lå klar til å gå. han trykket henne til sitt bryst og hvisket disse ord. men det skal være stjernen klar som skinner på min vei. og så farvel og glem meg ei din egen sjømann tro. hun sto og stirret etter det en tår fra kinnet randt. jeg aldri glemme kan de ord han hviskede til mig. og før de nådde hjemmets havn den kolde død han tok. og havet åpnede sin favn du sukkede i i bønn. vi møtes skal i himmelen det er den bønn vi ber. som tok deg bort fra livets alt så lykkelig og ung. som mistet har sin sønn og venn den raske sjømann tro. de heiste flagget på halv stang mens ankeret gikk ned. det siste brevet som han skrev til henne sådan lød. vi møtes skal i himmelen det er den bønn jeg ber. behold mitt bilde i din bryst din egen sjømann tro.
Exlibris Media
Exlibris Media er et norsk bokforlag i Oslo. Forlaget het tidligere Exlibriz, men byttet navn i 2010.
Jeunesse
Jeunesse er et amerikansk nettverksselskap etablert i 2009 av Wendy Lewis og Randy Ray. Selskapet selger produkter innen helse og velvære gjennom et nettverk av selvstendige salgsrepresentanter.
Produkter
Selskapet rapporterte om en omsetning på 400 millioner dollar i 2014, og hadde da 400.000 tilknyttede salgsrepresentanter.
Da MLM-selskapet Vemma ble stanset av amerikanske myndigheter i 2015 gikk mange av medlemmene over til Jeunesse.
Kontroverser
Den amerikanske forbrukerorganisasjonen Truth in Advertising har massivt kritisert Jeunesse for det de mener er villedende markedsføring av produkter og inntjeningspotensial, samt anklager om at selskapet har et ensidig fokus på kontinuerlig verving av nye selgere fremfor salg av produkter.
Grunnleggerne av Jeunesse står også bak det kontroversielle nettverksselskapet Fuel Freedom International.
19. etappe av Giro d’Italia 2021
19. etappe av Giro d'Italia 2021 gikk fra Abbiategrasso til Alpe di Mera 28. mai 2021.
Hvem er din venn
«Hvem er din venn» er opprinnelig en svensk vise, som kom som skillingstrykk på slutten av 1800-tallet. Artisten Lapp-Lisa sang denne inn på plate i sin tid. Mye tyder på at sangen har sin opprinnelse fra Värmlandsregionen. I det eldste skillingstrykket av denne står siganturen J.W som forfatter
Teksten
så lenge du på lykkens høyder står, men en og hver av disse snart forsvinner når lykkens sol for deg tilbake går. ifra din barndoms lykkelige dar, nei han har fått en høgre plass i staten han minnes knappast hvem du fordom var. deg skjenkade ut i et muntert lag. Nei, du tar feil det var blott ved kalaset, han var din venn, din bror en enda dag. og bleka døden for din hytte står. Hvem kommer til deg, deler ditt bekymmer hvor er den venn som var din venn i går. fast ofte glemt, hun kjenner deg igjen. I fra den stund hun fødte deg med smerte, hun er og blir din enda sanne venn.
Togo under Afrikamesterskapet i friidrett 2004
Togo deltok under Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo.
Axel Sømme
Axel Christian Zetlitz Sømme (født 19. april 1899 i Stavanger, død 14. juli 1991 i Bergen ) var en norsk samfunnsforsker og professor i økonomisk geografi.
Sømme tok examen artium ved Kongsgaard skole i Stavanger i 1917 og ble cand.philol. i historie fra Universitetet i Oslo 1924. Han underviste ved Oslo handelsgymnasium 1925-32 og ble med i Mot Dag, og deretter i Arbeiderpartiet.
Sømme var nevø av kunstneren Jacob Sømme og tremenning til kvinnesaksforkjemper Anna Caspari Agerholt.
Betydning for norsk økonomi
Sammen med Ole Colbjørnsen, kjent under kallenavnet Ola Tiltak, utarbeidet Sømme i 1933 Norges første treårsplan. Den fikk stor betydning for norsk økonomisk planlegging, og lanserte for alvor teorien om at staten og det offentlige bør være aktive og bruke penger i stedet for å spare i krisetider. Slik oppstod den første moderne norske motkonjunkturpolitikken.
Stenochroma
Stenochroma er en slekt av biller som tilhører den artsrike underfamilien Cerambycinae i familien trebukker (Cerambycidae).
Love in Quarantine
Love in Quarantine er en amerikansk stumfilm fra 1910, regissert av Frank Powell.
Stenochroma
Utseende
Middelsstore, spinkle, grønnlig metallisk fargede trebukker, gjerne med en mørk lengdestripe på hver side. Antennene er tynne og omtrent så lange som kroppen. Hodet er litt snuteformet forlenget. Pronotum er avrundet sekskantet. Dekkvingene er nokså jevnbrede. Beina er lange og tynne, mørkt fargede.
Otto Dahl
Otto Dahl (født 16. juni 1914, død 16. januar 1978) var en norsk skatterevisor og stortingspolitiker for Arbeiderpartiet.
Han ble født på Hamar som sønn av barbermester Erling Ragnvald Andersen og Agnes Finstad. Han tok middelskole i 1931 og handelsskole i 1933, i tillegg til at han tok diverse regnskaps- og revisjonskurs. I perioden 1933 til 1935 var han ansatt som assistent hos kemner- og borgermesterkontoret i Hamar, før han fra sistnevnte år og frem til 1942 var assistent ved Hedmark skatteinspektørkontor. Fra 1942 til 1947 var han ansatt som regnskapkontrollør, og fra 1947 til 1970 var han ansatt som bedriftsrevisor, begge stillinger ved samme sted. Fra 1970 til 1978 hadde han stillingen som fylkesrevisor i Hedmark.
Lokalpolitisk var Dahl medlem av Hamar formannskap fra 1945 til 1947, varamedlem frem til 1951, og deretter som medlem igjen fra 1951 og frem til 1959. For Arbeiderpartiet hadde han en rekke lokalpolitiske verv, men innehadde stillingen som formann i Hedmark Arbeiderparti fra 1953 til 1954. Han var også aktiv innen andre mindre offentlige verv samt i andre organisasjoner for øvrig.
Dahl ble valgt inn på Stortinget som 8. representant etter valget i 1953 fra valgkretsen Hedmark, hvor han fungerte som medlem av fullmaktskomiteen, den forberedende fullmaktskomité, administrasjonskomiteen og militærkomiteen. Han ble gjenvalgt for første gang som 7. representant ved valget i 1957, hvor han da var medlem av den utvidede utenriks- og konstitusjonskomité, nestformann i militærkomiteen og sekretær i fullmaktskomiteen. Dahl ble gjenvalgt for andre gang som 4. representant ved valget i 1961, hvor han var nestformann i militærkomiteen, medlem av en forberedende fullmaktskomité, sekretær i fullmaktskomiteen og medlem av den utvidede utenriks- og konstitusjonskomité.
Hans tredje og siste periode kom da han ble gjenvalgt ved valget i 1965, hvor han var varamedlem i valgkomiteen og medlem av sosialkomiteen. Samtidig var han også varasekretær ved Odelstinget fra 1956 til 1961. Otto Dahl døde i januar 1978 i en alder av 63 år og ble begravet i hjembyen Hamar.
Stenochroma
Utbredelse
Slekten er kjent fra Vest-Malaysia, Sumatra og Borneo.
Grimo kraftverk
Grimo kraftverk er et vannkraftverk i Ullensvang kommune i Vestland.
Love in Quarantine
Handling
Harold og Edith er forlovet, men de krangler ofte. Når hushjelpen deres blir syk av en smittsom sykdom, blir huset satt i karantene med en gang. Harold og Edith må derfor bo under samme tak, frem til forbudet kan bli opphevet.
Ediths mor planlegger å hjelpe paret, ved å la Harold late som om han har en sykdom i håp om å vekke Ediths sympati. Opplegget fungerer fint, frem til Edith oppdager løgnen deres.
Richard Farda
Richard Farda (født 8. november 1945 i Brno) var en tsjekkoslovakisk ishockeyspiller som deltok i de olympiske vinterleker i 1972 i Sapporo. Farda vant en olympisk bronsemedalje i ishockey under vinter-OL 1972 i Sapporo. Han var med på det tsjekkoslovakiske laget som kom på tredjeplass i turneringen bak Sovjetunionen og USA. Det var elleve lag som deltok. Det ble spilt en kvalifiseringsrunde der de fem vinnerne sammen med regjerende verdensmester Sovjetunionen ble kvalifisert for A-gruppen. Tsjekkoslovakia møtte Japan i kvalifiseringen, de vant med 8-2. Deretter ble det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia med seks poeng. Tsjekkoslovakia hadde bedre målforskjell enn USA men de tapte kampen mot USA med 1-5, derfor kom USA foran i slutt-tabellen. Farda spilte alle seks kampene, inklusive kvalifiseringskampen, og scoret ett mål i OL-turneringen.
Grimo kraftverk
Det er et elvekraftverk som utnytter et fall på 363 meter.
Aggregatet er en peltonturbin med en generator på 1 MW. Årsproduksjon er 4,5 GWh.
Ludwig Hoffmann
Ludwig Ernst Emil Hoffmann (født 30. juli 1852 i Darmstadt i storhertugdømmet Hessen, død 11. november 1932 i Berlin), var en tysk arkitekt. Han var byarkitekt for Berlin og professor ved Berlin tekniske høyskole.
Akira (film)
Akira (アキラ) er en japanskprodusert dystopisk animasjonsfilm fra 1988, regissert og produsert av Katsuhiro Otomo. Filmen bygger på Otomos egen tegneserie ved samme navn. Handlingen er lagt til et dystopisk Tokyo i år 2019. Filmen er generelt ansett som en klassiker innen science fiction-sjangeren og regnes som en kultfilm.
Filmen anses å være den viktigste grunnen til at anime fikk så stor spredning i Vesten på 1990-tallet.
Handling
1988: En enorm eksplosjon ødelegger Tokyo. Ingen vil påta seg skylden, og tredje verdenskrig bryter ut.
Om filmen
I 2003 rangerte Entertainment Weekly filmen på en 28.-plass over deres «Top 50 Cult Movies».
Cantù
Cantù er en by i regionen Lombardia i Italia. Byen ligger 10 km øst for Combo. Cantù har omtrent 37 000 innbyggere. Byen har en del industri.
Christine Trones
Christine Trones (født 1962) er en norsk lokalpolitiker (H) som fra 2015 til 2019 var ordfører i Hemnes kommune.
Kongeriket Island
Kongeriket Island var et konstitusjonelt monarki som eksisterte fra 1. desember 1918 til 17. juni 1944, da det ble en uavhengig republikk.
Opprinnelse under dansk styre
Island hadde vært underordnet det danske kongehuset siden 1380, selv om det formelt var en norsk besittelse og en del av Norgesveldet inntil 1814. I 1874, ett tusen år etter at den første bekreftede islandske bosettingen ble opprettet, ble Island bevilget en viss form for selvstyre av Danmark, og utvidet i 1904. Forfatningen av 1874 ble revidert i 1903, og en minister for islandske anliggender ble plassert i Reykjavík, og gjort ansvarlig overfor Alltinget. Unionsloven av 1. desember 1918 anerkjente Island som suveren stat, men forent med Danmark under felles konge, Christian X av Danmark, som på Island gikk under navnet Kristján X. Island tok i bruk sitt eget flagg, men Danmark krevde fortsatt å styre Islands utenrikspolitikk og militærvesen. Unionsloven skulle opp til revisjon i 1940, og kunne bli opphevet tre år senere dersom man ikke kom frem til en avtale.
Perpignan
Perpignan (katalansk Perpinyà) er en kommune i departementet Pyrénées-Orientales i regionen Occitanie sør i Frankrike. Perpignan er prefektur (administrativ hovedstad) for departementet, og var hovedstaden i den tidligere provinsen og fylket Roussillon (fransk Katalonia eller Nord-Katalonia).
Befolkningsutvikling
Antall innbyggere i kommunen Perpignan
Tony Roche
Anthony Dalton Roche (født 17. mai 1945 i Wagga Wagga, New South Wales) er en tidligere profesjonell australsk tennisspiller.
Roche kom litt i skyggen av sine landsmenn, Ken Rosewall, Rod Laver, Roy Emerson og John Newcombe og hans eneste Grand Slam-tittel i single vant han i 1966 i Franske Mesterskapet i Paris. Han møtte ungarske Istvan Gulyas i finalen og vant med 6-4, 6-4, 7-5. Han var i ytterligere fem singlefinaler i GS-turnerninger men tapte alle. I double var han mer fremgangsrik og sammen med John Newcombe vant han double-titler i samtlige fire Grand Slam-turneringene; fem i Australia og Wimbledon, tre i Paris og en i det amerikanske mesterskapet. Han vant også to GS-titler i mixed double, i Australia 1966 sammen med Judith Tegart og i Wimbledon i 1976 sammen med franske Françoise Durr.
Roche deltok også på det australske Davis Cup-laget i årene 1964–78, han spilte 19 Davis Cup-kamper hvorav han vant 14. Han var med på vinne finalen og Davis Cup-trofeen fire ganger; 1965 mot Spania, 1966 mot India, 1967 mot Spania og 1977 mot Italia.
Tony Roche ble i 1986 opptatt i International Tennis Hall of Fame.
Maurício Silva
Maurício Silva (født 4. februar 1989) er en brasiliansk volleyballspiller.
Han representerte Brasil under Sommer-OL 2016 i Rio de Janeiro, der han tok gull i herrenes innendørsturnering.
Nysæter kirke
Nysæter kirke (Nysæter kyrkje) er en arbeidskirke i Stord kommune i Vestland fylke. Den ble oppført i 1991 og vigslet i januar 1992.
Byggverket er i tegl og har 350 plasser. Det er inspirert av stavkirkearkitektur.
Christensensgården (Mandal)
Christensensgården, også kalt «Store Elvegården», er en bygård beliggende på Adolph Tidemands plass i Mandal sentrum i Agder.
Gården ble bygd i 1759 av dansken Johan Friedrich Knutsen som senere bosatte seg i Mandal. Den er oppført i tre, noe som arkitektonisk passer godt inn i Mandals øvrige gamle trehusbebyggelse.
Da bygningen stod ferdig, fremstod den som Mandals største kjøpsmannsgård. Idag blir den fortsatt benyttet som forretningsgård med butikk i første etasje.
Olaf Isaachsen er født i bygningen.
Delara Darabi
Delara Darabi (født 1986 i Rasht i Iran, henrettet 1. mai 2009 i Rasht) var en iransk maler som ble hengt for drapet på en slektning under et ran hun skal ha utført sammen med venner da hun var mindreårig.
Amnesty International mener rettssaken mot Delara Darabi har vært mangelfull og retter kritikk mot styresmaktene i Iran blant annet fordi advokaten eller familien hennes ikke ble informert om henrettelsen før den skjedde. Det er hevdet av Mahmood Amiry-Moghaddam i Iran Human Rights at henrettelsen bryter både iransk lov og internasjonale lover. Ifølge Mostafaei skal dødsdømtes advokat varsles senest 48 timer før henrettelsen gjennomføres. Han fikk først vite om henrettelsen av Delara i sentralfengselet i Rasht når hun var død.
Opprinnelig skulle Darabi henrettes 20. april, men etter massivt nasjonalt og internasjonalt press ble henrettelsen utsatt i to måneder. Amiry-Moghaddam mener at det ble lagt for lite press på Iran forut for henrettelsen av Darabi, som han mener var den mest kjente av ungdommene som er dødsdømt og at hun var selve symbolet på dødsstraff mot mindreårige. Hun var en av de mest kjente mindreårige dødsdømte i Iran, og sentral i den internasjonale oppmerksomheten om menneskerettighetssituasjonen i landet. Det er rundt 150 mindreårige dødsdømte i Iran og hvert år blir 8-9 av dem henrettet, de fleste ved henging. I 2008 gjennomførte Iran 270 henrettelser, men det er grunn til å tro at det er store mørketall.
Henrettelsen har vakt internasjonal oppmerksomhet. Amnesty Internationals nestleder i Midtøsten og Nord-Afrika, Hassiba Hadj Sahraoui, uttalte at rettssaken ikke var rettferdig siden domstolen nektet å se på nye bevis som advokaten mente beviste at det ikke var Darabi som begikk drapet. EU har fordømt henrettelsen og kom med en uttalelse hvor de hevder at straffen bryter med internasjonale lover som Iran har forpliktet seg til å følge. Norge har ikke kommet med noen offisiell reaksjon.
Sigismundsøylen
Sigismundsøylen (polsk Kolumna Zygmunta) er et monument på Slottsplassen i Gamlebyen i Warszawa, reist i årene 1643–1644 etter tegninger av Augustino Locci og Constantino Tencalli. Den er et av Warszawas mest kjente landemerker og et av de eldste sekulære monumenter i det nordlige Europa. Søylen er et minnesmerke over kong Sigismund III Vasa, som i 1596 flyttet Polens hovedstad fra Kraków til Warszawa.
Monumentet er 22 meter høyt. Kongeskikkelsen, ikledt ridderrustning og krone, med sabel i den ene og kors i den andre hånden, måler 2,75 meter. Søylesokkelen er utsmykket med fire ørner.
Historie
Søylen ble utformet med de italienske søylene foran Santa Maria Maggiore-basilikaen (reist i 1614 etter tegninger av Carlo Maderno) og Fokas-søylen i Roma som forbilde (Vladislav IV hadde sett begge under sitt besøk i Roma i 1625). I 1681 ble monumentet omringet av et tregjerde, som senere ble erstattet med et permanent jerngjerde.
Selve marmorsøylen ble restaurert flere ganger. Den første restaureringen ble gjennomført i 1743 av Franciszek Dąbrowski. Den andre, i 1810, ble ledet av Jakub Kubicki og Giuseppe Boretti. I 1854 ble monumentet omgitt av en fontene med fire tritoner utformet av berlineren August Kiss, etter tegninger av Enrico Marconi. I årene 1862–1863 ble søylen restaurert på ny under ledelse av Józef Orłowski.
En omfattende rekonstruksjon foregikk i årene 1885–1887 under Edward Cichocki. Den gamle søylen ble da erstattet med en granittsøyle, og hele monumentet ble flyttet noe mot vest. I årene 1929–1931 ble Sigismundsøylen nok en gang renovert, og monumentomgivelsene fikk sin opprinnelige form tilbake da fontenen, gjerdet og tritonene ble fjernet.
Den 1. september 1944, under Warszawaoppstanden, ble monumentet revet ned av en kanonkule fra en tysk stridsvogn, og bronsestatuen ble betraktelig skadet. Etter krigen ble statuen reparert, og i 1949 ble den satt opp på en ny søyle i granitt fra Strzegom-gruven. På grunn av anleggingen av den nye W-Z-traseen ble monumentet gjenreist seks meter i nordøstlig retning fra det opprinnelige ståstedet og noe dreid.
Eup
Eup (hangul:, hanja: , RR: Eup, MR: Ŭp) viser til et administrativt forvaltningsnivå i Sør-Korea og Nord-Korea.
Dalsbygda (Rauma)
Dalsbygda er en liten bygd i Rauma kommune. Bygda er omkranset av høye fjell.
Eup
«Gun» og «Si» med færre enn 500.000 innbyggere inndeles i bypregede «Eup» (småby) og mer landlige «Myeon» (distrikt).
Dalsbygda (Rauma)
Dalsbygda ligger i en sidedal sørøst for Isfjorden. Helt innerst deler dalen seg til de to dalene Kvanndalen og Erstadalen. Lengst inne i Erstadalen ender dalen i Tverrfjellet, en bratt fjellvegg tvers over dalen. Det er to vanlige stier seg opp på fjellet, en på hver side av Tverrberget. I sør via Saufonnholet og i nord Gluterholet.
Eup
Hovedbyen eller byene i et «Gun» er «Eup» som inndeles i «Ri». For å etablere en «Eup» trengs det minst 20 000 innbyggere, færre innbyggere gir status som «Myeon». «Myeon» blir igjen inndelt i «Ri», som har en minimumsbefolkning på 6 000.
Dalsbygda (Rauma)
Lars Dahle vokste opp i Dalsbygda og reiste senere ut som misjonær.
Świdwin
Świdwin er en by i Polen. Byen ligger i det vestlige Pommern (Vestpommerske voivodskap), like nordøst for Szczecin. Świdwin ligger på begge sider av elven Rega. Avstanden i en rett linje mellom byene Świdwin - Szczecin er 90 km til Warszawa er 385 km.
Byen har 14 937 innbyggere (2021).
Black Widows
Black Widows (norsk oversettelse: «Sorte enker») er en skandinavisk TV-serie i åtte avsnitt som gikk på TV3 i 2016. Regissør er Janic Heen. Serien handler om tre kvinner fra Danmark, Norge og Sverige som beslutter seg for å gjøre seg av med sine ektemenn. Men det går ikke som de hadde tenkt seg, for kvinnene blir trukket ned i en spiral av løgn og forbrytelser. Serien er basert på den finske serie Mustat Lesket fra 2014.
Songkhla (provins)
Changwat Songkhla er en provins i det sørlige Thailand, på østkysten av Malayahalvøya vendt mot Siambukten. Den grenser fra nord (med klokken) mot naboprovinsene Phattalung, Pattani, Yala, Kedah (i Malaysia), Satun og i vest en kort grense også mot Trang.
Arealet er 7 393,9 km². I 2007 ble befolkningen oppgitt å være 1 324 915 innbyggere. De største byene er Hat Yai med 157 363 innbyggere (2007), provinshovedstaden Songkhla med 74 698 innbyggere, Kho Hong med 44 130 innbyggere, Khao Rup Chang med 38 808 innbyggere og Khuan Lang med 36 986 innbyggere.
Det sammenvokste Hat Yai-Songkhla storbyområde har over 700 000 innbyggere, og er således i realiteten Thailands nest største konurbasjon, bare overgått av Bangkok.
Om lag 1/3 av befolkningen er muslimer, de fleste av dem malayer. En annen minoritet er kinesere, mens majoriteten er thaier. Det viktigste buddhistiske tempelet er Wat Matchimawat i Songkhla by.
Geografi og administrativ inndeling
Songkhla ligger langs østkysten av det sørlige Thailand, ved Siambukten. Fjellene i vest når opp i snaue 821 meter (Khao Mai Kaeo), og er dekket av tropisk regnskog. Hovedbestanden av den kritisk truede malaysiatigeren finnes i provinsen og sørover inn i de sentrale fjellstrøkene på Malayahalvøya i Malaysia.
Songkhlasjøen i nord er med 1 040 km² den største naturlige innsjøen i Thailand. En liten populasjon av den utrydningstruede Irrawaddy-delfin (Orcaella brevirostris) lever i brakkvannet i innsjøen.
Songkhla har 16 distrikter (amphoe) og disse er (se nummer på kart til høyre):
De største kommunene regnet etter areal er Sadao, Hat Yai, Saba Yoi, Na Htawi og Rattaphum. Hat Yai er den klart folkerikeste med nesten 360 000 innbyggere, eller om lag 305 av provinsens befolkning.
Samferdsel og økonomi
Riksvei 4 løper nord-sørlig gjennom provinsen via Hat Yai, den inngår i Asian Highway 2. Fra Sadao går riksvei 42 østover til Pattani og Narathiwat. Riksvei 408 går nordover fra Songkhla by, og krysser Songkhlasjøen over Tinsulanond Bridge, som med sine 2,6 km er Thailands lengste bro.
Hovedjernbanen Bangkok-Singapore går gjennom provinsen og deler seg i to ved Hat Yai, hvor en østlig linje går via Kota Bharu og en vestlig via Alor Setar i Malaysia. Det går en egen togavgang mellom Hat Yai og Kuala Lumpur. En jernbanestrekning fra Hat Yai til Songkhla ble nedlagt i 1978.
Songkhla er den viktigste havnen på østkysten av Thailand, og er dessuten en betydelig fiskerihavn.
Turismen er noe utbygd, knyttet til den gamle, historiske byen Songkhla, og til strandliv på Samila Beach like utenfor Songkhla. I sør ligger Khao Nam Khang nasjonalpark og er et attraktivt rekreasjonsområde på grensen mot Malaysia.
Utdanning og forskning
Det er sykepleieskole og fiskerihøyskole i Songkhla, og teknisk høyskole i Hat Yai (Hat Yai Technical College). En rekke videregående skoler i de to storbyene nyter også høy anseelse.
Filipe Fuzaro
Filipe Fuzaro (født 5. desember 1982) er en brasiliansk skytter som konkurrerer i trap. Han representerte landet sitt under Sommer-OL 2012 i London, der hans beste resultat var nummer 17 i dobbel-trap.
Melonflue
Melonflue (Bactrocera cucurbitae) tilhører familiegruppen båndfluer (Tephritidae).
Levevis
Larvene til melonfluen lever på meloner og agurker, men kan også angripe blant annet tomater, bønner, epler, papaya og sitrusfrukter.
Fluer tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der fluelarvens indre og ytre organer endres.
Skadedyr
Melonflue er et alvorlig skadedyr særlig på meloner og agurker.
CONCACAF Gold Cup for menn 2011
CONCACAF Gold Cup for menn 2011 var den ellevte utgaven av det nord-, mellomamerikanske og karibiske fotballmesterskapet CONCACAF Gold Cup for menn. Mesterskapet blei avholdt fra 5. til 25. juni i USA. Den regjerende mesteren vant turneringa etter å ha slått  4–2 i finalen, som blei spilt på Rose Bowl i Pasadena i California. De kvalifiserte seg dermed også til FIFAs konføderasjonscup 2013. Turneringas toppskårer blei Mexicos Javier Hernández med sju mål.
Arenaer
Alle kampene på hver kampdag spilles på samme arena, og hver arena brukes bare én dag. Arenaene er de samme som under mesterskapet i 2009.
Gruppespill
De to beste fra hver gruppe, pluss de to beste treerne, går videre til kvartfinalene.
Rangering av treerne
De to beste av laga som havner på tredjeplass i sin gruppe, går videre til kvartfinale.
Sluttspill
Finalen mellom Mexico og USA spilles lørdag 25. juni kl. 18.00 lokal tid (UTC–7).
* Honduras vant 2–4 på straffespark.
** Panama vant 5–3 på straffespark.
Harald Lie
Harald Lie (født 1971) er en norsk lokalpolitiker (Sp) som siden 2015 er ordfører i Hattfjelldal kommune.
Vardø (tettsted)
Vardø er en by og administrasjonssenteret i Vardø kommune. Byen ligger på Vardøya og har innbyggere per 1. januar. Vardø er Vest-Europas østligste by.
Fiske spiller en viktig rolle i det lokale næringslivet. Ilandført fisk foredles i Vardø, der storparten av fisken fileteres og fryses for eksport. En mindre del eksporteres fersk eller røkt. Vardø har tidligere hatt en rekefabrikk, som ble nedlagt i 2003. Byen har også et mekanisk verksted for fiskerflåten.
I Vardø finner en kommunehuset, dagligvarebutikker og hotell. Byen har en grunnskoler, Vardø skole (1.–10. trinn) og én videregående skole, Vardø videregående skole, med blant annet linje for fiskerifag. I sentrum står Vardø kirke, ei langkirke fra 1958. Vardø museum har utstillinger på Pomormuseet ved Hurtigrutekaia, som åpnet 12. juli 2005.
Den undersjøiske veitunnelen, Vardøtunnelen, går under Bussesundet fra Vardøya, og kopler Vardø til fastlandet i vest. Vardø anløpes av Hurtigruten. Ved Svartnes på fastlandet ligger Vardø lufthavn.
Postmuseum
Postmuseum ligger i Gamla stan og er et museum som skildrer postens historie i Sverige fra starten i 1636 fram til nåtid. Foruten den historiske samlingen, som i første rekke består av posthistoriske gjenstander samt bilder og dokumenter, har Postmuseum en omfattende frimerkesamling og andre filatelistiske objekter.
Postmuseums historie
I forbindelse med det første allmenne nordiske posttjenestemannsmøtet i Stockholm i 1903, ble det anordnet en utstilling i det daværende centralposthuset på Vasagatan av eldre postgjenstander for å vekke interesse for et svensk postmuseum og for å bevare eldre tiders postgjenstander, og i 1905 ble det besluttet å opprette et postmuseum.
Den 15. desember 1906 ble Postmuseum innviet i nærvær av blant annet prins Gustaf Adolf og hans hustru, prinsesse Margareta, samt generalpostdirektør von Krusenstjerna. Postmuseum lå i Kungliga posthuset på Lilla Nygatan i Stockholm som hadde vært i Postens eie siden 1720 og som ble bygd om på 1820-tallet etter tegninger av arkitekten Fredrik Blom. Huset rommet både postens ledelse og det som da var byens eneste postkontor.
Postmuseum fikk fra starten sju rom, men etterhvert som postledelsens avdelinger flyttet til centralposthuset på Vasagatan fikk museet nye rom for sine voksende samlinger.
Postmuseums oppdrag
Postmuseums oppdrag er å sikre at kunnskap om den svenske Postens historie og samtid dokumenteres, bevares og formidles på en profesjonell måte. Postmuseum er en møteplass der den svenske Postens fortid, samtid og framtid står i sentrum. Postens historie slik den skildres skal fortelles med en kobling til vår samtid.
Som et kulturhistorisk museum er det Postmuseums fremste oppgave å tjene som ”samhällets minne” for den svenske Postens historie. Dette ved å samle gjenstander, filatelistiske objekter, bilder, dokumenter og litteratur fra forskjellige tidsepoker som skaper et grunnlag for kunnskap om samfunnet og dets forandring.
Samlingenes omfang
Postmuseums samlinger omfatter posthistoriske gjenstander, dokumenter, fotografier, forsendelser og ikke minst frimerker. Samlingene omfatter cirka 18 000 gjenstander som er knyttet til Posten og dens historie. I arkivet bevares over 300 000 dokumenter og bilder fra svensk posthistorie. Som dokumenter regnes for eksempel kart, tegninger, brev, stempler, plakater og postkort. De filatelistiske samlingene omfatter omkring 5 millioner frimerker og 90 000 forsendelser, videre forslag og trykkprøver til svenske frimerker. Postmuseums samlinger er unike i verden og deler av samlingene finnes publisert på Digitalt museum.
Bibliotek
Postmuseums bibliotek ble grunnlagt i 1944. Når Poststyrelsens bibliotek i Centralposthuset på Vasagatan i Stockholm ble lagt ned i 1985 ble den postale litteraturen overført til Postmuseum som et komplement til det filatelistiske biblioteket. Biblioteket er et av de mest omfattende i sitt slag i verden med om lag 70 000 volumer og cirka 160 løpende tidsskrifter.
Utstillinger
På Postmuseum finnes utstillingen Din Post som forteller om Postens utvikling fra opprettelsen i 1636 til idag. Museet har også en utstilling som heter Hej! og som handler om kommunikasjon med vekt på det skrevne ord og en utstilling som heter Skattkammaren og som behandler svenske frimerker og deres historie. Lilla Posten er en utstilling og et barneverksted der de yngre barna kan leke postkontor og dele ut brev. Museet har også kortvarige utstillinger med varierende temaer med tilknytning til kommunikasjon og post.
Pedagogisk virksomhet
Museet har målgruppetilpassede program til hver utstilling for alle aldersgrupper. Hensikten er å fortelle om den svenske Postens historie og samtid samt å vise vårt menneskelige behov for å kommunisere igår, idag og i morgen.
Norsk Fiskeoppdrett
Norsk Fiskeoppdrett er et tidsskrift som kommer ut i Bergen i Hordaland. Bladet dekker norsk oppdrettsnæring. Ansvarlig redaktør er Gustav-Erik Blaalid.
Airpics.com
Airpics.com er en norsk nettside, med engelsk innhold og språk, bygget rundt en bildedatabase med godt over 100.000 fly- og flyrelaterte bilder verden over. Fotografer laster opp bilder gjennom sin egen fotograf-konto, og bildene går igjennom en screeningprosess før de aksepteres på siden.
Swanlake Gate
Swanlake Gate er et musikkalbum med Dog Age, utgitt i 2015.
Douglas Souza
Douglas Souza (født 20. august 1995) er en brasiliansk volleyballspiller.
Han representerte Brasil under Sommer-OL 2016 i Rio de Janeiro, der han tok gull i herrenes innendørsturnering.
Blaklihøgda
Blaklihøgda er en vei ved Blakli på Risvollan i Trondheim kommune. Veien går nordvest fra der hvor Blaklivegen går over i Steinanvegen, hvor T-krysset utgjør starten på veien Blaklihøgda. Ved krysset ligger også en bussholdeplass. Blaklihøgda er en blindvei som fører til boligbebyggelsen i området.
Blaklihøgda ble i 1968 oppkalt etter gården Blakli, hvis gårdsbygninger ligger vest for Blaklivegen. Blakli ble på den tiden for en stor del ble utparsellert til boligtomter, så drabantbyen Risvollan kunne bygges ut dels på denne gårdens grunn.
Karen Bach
Karen Bach var servitrise ved Madame Juels kaffehus i København i 1770-årene. Ettersom Det Norske Selskab hadde tilhold i kaffehuset fra 1772 har Karen Bach blitt udødeliggjort gjennom Eilif Peterssens maleri En aften i Det norske Selskab 1780, og gjennom et dikt av Johan Herman Wessel:
Sjørøverplaneten
Sjørøverplaneten (originaltittel: Treasure Planet) er en amerikansk animert science fiction-eventyr og actionfilm for barn fra 2002 produsert av Disney-konsernet. Filmen handler om en tenåringsgutt som bor på planeten Montressor. En dag kommer over et skattekart som bringer ham ut på en eventyrlig og farefull reise til en annen planet. Manus er løst basert på Robert Louis Stevensons klassiske bok Skatten på sjørøverøya.
Filmen er den 42. i rekken av Disneys klassikere.
Den ble ingen publikumsuksess.
Filmens handling
Montressor er planeten hvor den 15 år gamle Jim Hawkins bor. Her lever han et dagligdags liv og jobber sammen med sin mor på et vertshus. En dag krasjlander et romskip ved vertshuset, og romskipet etterlater seg et mystisk stjernekart i hendene på unge Jim. Dette fører han ut på sitt livs største eventyr, ettersom kartet viser veien til Sjørøverplaneten. En planet som Jim leste om i barnebøkene når han var liten, hvor det gjemmer seg en forsvunnet skatt av gull og juveler. Jim og familievennen Doktor Doppler drar av gårde i en spesialskute for å finne skatten. På reisen blir Jim kjent med kokken John Silver, som blir en god venn. Men når de begynner å nærmer seg Sjørøverplaneten oppdager Jim at hans gode venn har andre planer.
Popularitet og økonomi
Sjørøverplaneten ble en kommersiell flopp. Den innbrakte $109,6 millioner på verdensbasis, hvorav $38,2 millioner i USA. Den havnet på 69. plass over de mest innbringende filmene i USA i 2002. Til sammenligning innbrakte Lilo og Stitch (2002) over $273 millioner og Tarzan (1999) over $448 millioner.
Produksjonskostnadene var på $140 millioner. I tillegg ble det brukt rundt $40 millioner på markedsføring.
Anmelderne
Den fikk blandet mottakelse av anmelderne, noe som gjenspeiles i at den har fått 69 % på Rotten Tomatoes. Både Roger Ebert og Leonard Maltin gav den 2,5 av 4 stjerner.
VG og Dagbladet gav den terningkast fire.
Hardanger Folkemuseum
Hardanger Folkemuseum er et museum som ligger på Utne, ytterst på Folgefonnhalvøya. Det ble grunnlagt i 1911.
Museet har temautstillinger rundt Hardangers kultur og historie, og dessuten skiftende kunstutstillinger.
Noe av det museet viser fram, er en gjenskaping av et klyngetun fra tiden før 1800-tallet, en gammeldags frukthage, et gammelt skolehus fra Djønno, en samling av bunader, hardingfeler, naust og en landhandel. Det er Hardanger Folkemuseum som eier friluftsmuseet Skredhaugen utenfor Lofthus, og museet samarbeider med Agatunet.
Museet har åpent hele året.
Siden 1992 har Hardanger folkemuseum og Olav H. Hauge-senteret arrangert «Diktardagen» da en «diktartavle» av en norsk lyriker blir plassert i «diktarstigen» ved senteret.
Joshua Richmond
Joshua Richmond (født 19. desember 1985) er en amerikansk skytter som konkurrerer i trap. Han representerte landet sitt under Sommer-OL 2012 i London, der hans beste resultat var nummer 16 i dobbel-trap.
Andreas Wormdahl
Andreas Wormdahl (født 20. januar 1911 i Trondheim, død 14. juni 2001) var en norsk arbeiderpartipolitiker.
Private liv
Andreas var sønn av lærer Anders Wormdahl (1874–1911) og modist og pianist Johanne Pedersen (1878–1963). Han tok middelskolen som privatist i perioden 1926–1927.
Offentlige liv
Wormdahl var medlem av Orkanger kommunestyre i to perioder, 1934–1937 og 1937–1940.
Fra 1946 var han ansatt som sekretær og forretningsfører i Trondheim forente arbeiderparti.
Wormdahl ble første gang valgt inn på Stortinget for Sør-Trøndelag i 1958 og gjenvalgt to ganger. I hans første periode satt han i Militærkomiteen. I hans andre periode ble det Sosialkomiteen. I hans tredje periode satt han i Utenriks- og konstitusjonskomiteen, Den utvidede utenriks- og konstitusjonskomité og Fullmaktskomiteen. I hans tredje periode var han også vararepresentant til FNs generalforsamling samt medlem av Stortingets gruppe av Den interparlamentariske union.
Etter Wormdahls perioder på Stortinget var han økonomisjef ved E.C. Dahls Stiftelse i Trondheim i perioden 1969-1979.
Varden (Larvik)
Varden er et fjell vest for Hvarnes kirke nord i Larvik kommune i Vestfold. Før sammenslåingen med tidligere Lardal kommune, var dette den høyeste fjelltoppen i Larvik kommune.
Oliver Turvey
Oliver Jonathan Turvey (født 1. april 1987 i Penrith, Cumbria) er en britisk racerfører. Han kjørte i GP2-mesterskapet i 2010 og 2011, og i 2009 konkurrerte han i Formel Renault 3,5 liter, hvor han kom på fjerdeplass sammenlagt. I er han testfører for Formel 1-teamet McLaren.
Sandviken (Bergen)
Sandviken er et strøk i Bergen i Bergenhus bydel, nordvest for Bergens sentrum. Opprinnelig strakte Sandviken seg fra Mulelven til Hellen, men ble skilt ut fra Bergen av lensherre Erik Rosenkrantz i 1561 gjennom makeskifte med kong Frederik 2. Sandviken ble innlemmet i Bergen igjen i 1876.
Scheldeprijs 2015
Scheldeprijs 2015 var den 103. utgaven av sykkelrittet Scheldeprijs. Rittet ble avholdt over 200,0 km fra Antwerpen til Schoten onsdag 8. april.
Sandviken (Bergen)
Sandviken het ifølge Bergen byleksikon Toluvik i middelalderen. Kristiansholm het Toluholm.
Scheldeprijs 2015
Alexander Kristoff vant rittet for første gang. Seieren gjorde ham historisk. Kristoff ble den første til å vinne Tredagers i De Panne (31. mars til 2. april), Flandern rundt (5. april) og Scheldeprijs (8. april) i samme sesong.
Sandviken (Bergen)
Sandviken står på World Monuments Funds liste som truet kulturminne. I 1995 etter at det for lengst var ropt varsko, kom det toppeksperter på besøk fra hele verden. De betegnet Sandviken som «et havneteknisk kulturminne i verdensklasse».
Strøk
Sandviksveien er hovedveien gjennom området, som for det meste består av boligbebyggelse i strøkene: med til sammen 3 737 innbyggere pr 1. januar 2014 og et areal på 0,87 km².
Sandviken bydel
Sandviken er også navnet på en tidligere bydel i Bergen, som i hovedtrekk inkluderte strøkene Bergenhus, Skuteviken, Ladegården, Sandviken og Ytre Sandviken. Begrepet Sandviken benyttes fortsatt om store deler av disse områdene. Sandviken bydel ble innlemmet i Bergenhus bydel i 2000.
Historie
Sandviken ble tidlig utbygd med vannmøller og skipsverft. Mølledriften ved Mulelven kan muligens gå tilbake til slutten av middelalderen. Storemøllen kan spores tilbake til 1300-tallet.
Sandviken tilhørte stattholder Hannibal Sehested fram til 1651, da han måtte forlate sin stilling og Sandviken ble overtatt av kronen. Kjøpmann Gabriel Marselis (1609–73) kjøpte Sandviken i 1657. Rundt 1660 ble eiendommen solgt til kommersedirektør Herman Garmann (1612–74). Garmannslekten satt på eiendommen fram til 1850, da Johan Mohr kjøpte Sandviken og solgte til Bergen kommune i 1876 for 200 000 kr.
Ifølge Bergen byleksikon var Hegravík navnet på nordre del av Sandviksbukten i middelalderen etter fuglen hegre. Derav også navnet Hegreneset i Ytre Sandviken.
Sandviksbukten ble tatt i bruk som stapelhavn, eller avlastningshavn, for Bergen fra 1600-tallets slutt. Kjøpmenn fra Bergen bygde båtstøer og sjøboder. I 1776 var det fire reperbaner i Sandviken. På markene innenfor havneanleggene ble det i løpet av 1700- og 1800-tallet etablert bebyggelse som etter hvert dannet «grender». I Sandviken finner man Grensegrenden, Fæstergrenden, Pyttergrenden, Rosegrenden/Fjæregrenden og Strandens grend. Grendene vokste frem i takt med virksomheten i Sandviksbukten, med småveier tilknyttet postveien gjennom området. Dette var små trehus på selveiende grunn, bygslet fra Garmann-familien. Ofte var husene flyttet hit fra Bergens omland. Rosegrenden fikk navn etter skipper Frederik Rose som tok borgerskap i Bergen i 1821, og i 1828 fikk oppført et hus her. Roses hus har gitt navn til Rosegrenden (men har adressen Sandviksveien 16). I dagens nr. 21 skjenket to generasjoner madam Felle øl.
Stedsnavn som flyttet vestover: Laksevåg og Holen
Hegravik ble på 1600-tallet omdøpt til Laksevåg, siden det var en god fiskeplass. Sandvikens eier på 1680-tallet, Christopher Garmann, fortalte om Johan Aastvedt at han hadde en not han holdt øye med fra et svaberg like nord for det nåværende Elsesro. Der fikk han ofte godt med sei og sild. Jørgen Thormøhlen innredet en havneplass for skip i vinteropplag i denne bukten. Fortøyningsringer ble slått inn i fjellet, og Laksevåg var dermed blitt byens nye havn, Nyhavn, mens navnet Laksevåg ble navnet for området på Puddefjordens vestbredd.
August Christian Manthey
August Christian Manthey (1811–1880) var en norsk jurist, statsråd og amtmann. Han var amtmann i Hedmark 1849–56, statsråd i ulike ministerposter fra 1856 til 1874 og stiftsamtmann i Kristiania 1874–1880.
Sandviken (Bergen)
Stedsnavn som flyttet vestover: Laksevåg og Holen
I dag er også Holen et sted på Puddefjordens vestside, men tidligere var Holen et stedsnavn i Sandviken, der boliglagene Kyrresborg og Sandviken brygge ligger i dag. Sandvikens gutter hadde fotballbane der, og det er synlige rester etter knausene der det ble tørket klippfisk. Men idyllen tok slutt, først da Norsk saltimport bygget et lagerskur her i 1918, og siden da Johan C. Martens anla et stort tranraffineri på slutten av 1930-tallet. Kastanjetrærne ble hugget ned, fotballbane og badeplass forsvant. På 1950-tallet arbeidet rundt 300 mennesker for Tran-Martens. I 1999 ble bedriften lagt ned. I dag er bygget er revet, og Måseskjæret borettslag er reist på den gamle industritomten. Herman Foss og Lyder Sagen skriver i sin bybeskrivelse fra 1824 at i Holen i Sandviken ble slaktekveg satt i land. Dette kvegmarkedet omtales første gang i 1785, da Hans Krohn kranglet med eieren av det lokale vertshuset fordi buskapen beitet inne på Krohnstedet. Først i 1804 ble saken avgjort. Driftebøndene i Holen kom fra Nordfjord, Sunnfjord og Osterfjorden, men særlig Jølster leverte kjøtt til Bergen. En jølstring huskes fordi han hadde fått beskjed av sin kone om å kreve 11 daler for en stut. Slakteren i Holen bød 13 daler, men jølstringen insisterte på å få 11, ellers ville konen hans bli sint. Kjøperne kom inne fra Sandviken, selve Bergen og fra slakteriene i Skuteviken. Gjest Baardsen skal ha deltatt i forkledning. Vertshuset i Holen ble i 1810 drevet av Ola Mjåtvedt fra Vossestrand, men etternavn etter en plass han overtok på Holsnøy. Ølet ble brygget av hans eldste sønn Per, som var en kjent spillemann, elev av spillemenn fra Vossetraktene og Telemark. I årene 1820-61 var Reinert Jacobsen vertshusholder. «Reinert i Holen» var fra Rygg (Rygh) i Nordfjord og tok håndverksbrev som slakter i 1852. Knausene bak vertshuset var Sandvikens største klippfiskberg med opptil hundre mennesker i arbeid, ledet av en «forekone». Reinerts svigersønn, Ander Olsen Bø, fornyet i 1871 skjenkebevillingen og drev vertshuset frem mot år 1900, da slaktemarkedet var stengt.
August Christian Manthey
Liv og virke
Han var født i Rakkestad, hvor faren Samuel William Manthey var sorenskriver. Han ble cand.jur. i 1835, og var sorenskriverfullmektig i Indre Sogn før han i 1838 fikk stilling i Finansdepartementet. I 1841 ble han kontorsjef og i 1845 ekspedisjonssjef i det nyopprettede Indredepartementet. Han var formannskapsmedlem i Oslo 1847–49, og varaordfører 1847-48. Han ble utnevnt til amtmann i Hedmark i august 1849.
Sandviken (Bergen)
Stedsnavn som flyttet vestover: Laksevåg og Holen
De gamle slaktebodene i Sandviken rett over gaten for Skuteviksbodene fra 1600-tallet. Strekningen derfra ned til sjøen ble tidligere kalt for «bloddalen», for der rant slakteblodet.
August Christian Manthey
Liv og virke
Som statsråd vekslet han mellom å vere sjef for Revisjonsdepartementet, Armédepartementet, Indredepartementet, Finansdepartementet og Justisdepartementet. Han hadde også flere perioder ved Statsrådsavdelingen i Stockholm, slik skikken var på den tiden.
Sandviken (Bergen)
Adkomst
Sandviken var lenge en isolert forstad, selv om sjøen var alternativ reisevei. Bergestøen er den lille fjæregrunnen som tidligere ga Rosegrenden navnet Fjæregrenden. Bergestøen var i sin tid det første stoppestedet for lokalbåten til Hegreneset. Dampbåtene anløp den første tiden Småmøllens brygge, men dette var upraktisk, ettersom de reisende måtte gå gjennom deler av mølleanlegget på vei til og fra båten. Etter noen år ble stoppestedet derfor flyttet til Bergestøen litt lenger nord. Navnet kommer etter en Anders Berge som hadde et hus rett ovenfor fjæregrunnen, men offisielt ble navnet først da båtanløpene begynte. I dag er Bergestøen den eneste opptrekksfjæren som er tilbake i Sandviken.
August Christian Manthey
Liv og virke
Han satt i ledelsen av Oslo Sparebank i årene 1867–1878. Han ble ridder av St. Olavs Orden i 1948, kommandør i 1856 og fikk storkors i 1876. Han var ordenens skattmester 1863-79. Han var også storkorskommandør av den svenske Sverdordenen og Nordstjerneordenen.
Sandviken (Bergen)
Adkomst
Forbindelsen til byen over land gikk over Rothaugen, Ladegården, Stølen og Steinkjelleren. Nye Sandviksvei ble anlagt til Rothaugen 1869–1873. I 1883 kom en 6 alen bred kjørevei til Hellen, året etter en vei til Breiviken i Ytre Sandviken om Nyhavn. Sporvognslinjen Nygård-Sandviken skole ble åpnet i 1897, forlenget til Sandvikstorget i 1905 og videre til Sandviksveien 127 i 1911.
August Christian Manthey
Liv og virke
Han giftet seg i 1842 med Mathea Anker Nielsen (1813-1881), datter av forretningsmannen Jacob Nielsen og søster av telegrafdirektør Carsten Tank Nielsen. En bror av August Manthey ble svigerfar til fredspolitikeren Christian Lous Lange. August Mantheys dagbøker fra statsrådstiden 1856–1874 ble utgitt i to bind av 1909–1919 av Den norske historiske forening i 1909 og 1919.
Sandviken (Bergen)
Adkomst
1911–1914 ble Nye Sandviksvei forlenget nordover ved at den ble flyttet inn i Rothaugen, og gatebredden utvidet til 15 meter. I midten av 1920-årene var Sjøgaten langs strandlinjen fra Skuteviken til Sandvikstorget fullført. 23 000 m3 stein ble sprengt ut og for det meste brukt til byggingen av Skoltegrunnskaien. Forbindelsen videre nordover kom i stand etter hvert. Arbeidet med Helleveien tok til i 1922, parsellen til Lynghaugen var ferdig i 1927, mens resten av strekningen til Hellen ble åpnet i 1930.
August Christian Manthey
Liv og virke
Han hadde flere verv som statsråd i ulike departement:
Sandviken (Bergen)
Adkomst
Ytre Sandviken ble eget sogn i 1957, og fikk navnet Biskopshavn etter en folkeavstemning i 1961. Eidsvågstunnelene ble åpnet i 1956 og 1988, og i 1970 ble veistrekningen mellom Skutevikstorget og Bontelabo utvidet.
Skoler
Nedlagt:
Referanser
<References />
Nicaraguas flagg
Flagget med riksvåpen gjør tjeneste som nasjonalflagg, handelsflagg, statsflagg og orlogsflagg, men Nicaraguas flagg kan også benyttes uten riksvåpen, da som alternativt nasjonalflagg.
Søndag Søndag
Søndag Søndag var en ukeavis som utkom søndager samt på enkelte bevegelige helligdager. Avisen ble lagt ned i juni 2006 etter en konkurs.
Utgivelsessted var Drammen, men avisen ble distribuert til hele landet. Opplaget i 2004 var ifølge Medieregistret 14,950 eksemplarer. Eier og tidligere redaktør ved nedleggelsen var Nils Olav Fardal Bruteig, mens ansvarlig redaktør var Ole Jacob Johansen.